laion/Wikipedia-Exotic huggingface dataset:
קם אוסום

קם אוסום (באנגלית: Cam F. Awesome; נולד ב-16 באוגוסט 1988), נולד בשם לנרוי קמרון תומפסון (Lenroy Cameron Thompson), הוא מתאגרף אמריקאי, סטנדאפיסט ופעיל לקידום טבעונות, חבר נבחרת ארצות הברית באגרוף (אנ'), חמש פעמים אלוף ארצות הברית באגרוף חובבני (אנ') וארבע פעמים אלוף 'כפפות הזהב' (אנ') במשקל כבד וסופר כבד. בשנת 2005, החל להתאגרף כתחביב בחדר כושר על מנת לרדת במשקל אולם במהרה גילה עניין בתחום והחל להתמקצע באגרוף חובבני (אנ'). בשנת 2008, בהיותו בן 20, זכה לראשונה באליפות ארצות הברית לאגרוף למשקל סופר כבד. לאורך הקריירה שלו, זכה ארבע פעמים נוספות בתואר זה וכן זכה מספר פעמים בתואר אלוף 'כפפות הזהב', אלוף 'National PAL Championships' ואלוף 'Ringside Worlds Tournament'. בשנת 2012, הושעה לשנה על ידי הסוכנות העולמית נגד סמים בספורט לאחר שבמשך שנה וחצי כשל שלוש פעמים לספק את מיקומו כדי לעבור בדיקות. לדבריו, נהג לצאת ממדינתו מבלי לעדכן את הסוכנות במיקומו המדויק כפי שמוטל היה עליו לעשות, ולאחר שלוש פעמים בהן לא הצליח להיענות לדרישת הסוכנות להתייצב תוך שעה במקום מגוריו - הושעה. השעיה זו מנעה ממנו להשתתף באולימפיאדת לונדון. בשנת 2015, היה מועמד לייצג את ארצות הברית באולימפיאדת ריו דה ז'ניירו, אולם באותה השנה הובס על ידי לניאר פרו (אנ') במשחקים הפאן-אמריקאיים ולא הצליח לתפוס מקום באולימפיאדה. חמש פעמים אלוף ארצות הברית לאגרוף (2008, 2010, 2013, 2014, 2016). ארבע פעמים אלוף כפפות הזהב (2009, 2011, 2013, 2017) זוכה מדליית ארד במשחקים הפאן-אמריקאים (2015). אוסום נולד וגדל בניו יורק, ארצות הברית. סבתו גידלה אותו עד גיל 12 ולאחר מכן עבר להתגורר אצל הוריו. בגיל 18 עבר לפלורידה ובגיל 19 עבר להתגורר בקנזס. בנוסף לעיסוקו באגרוף, הוא גם עוסק בסטנדאפ. בשנת 2012, אימץ אורח חיים טבעוני ובשנת 2013 החליט לשנות את שמו מלנרוי תומפסון לקם אוסום. בשנת 2017, השתתף בסרט הדוקומנטרי CounterPunch. אתר האינטרנט הרשמי של קם אוסום קם אוסום, ברשת החברתית פייסבוק קם אוסום, ברשת החברתית אקס (טוויטר) קם אוסום, ברשת החברתית אינסטגרם קם אוסום, סרטונים בערוץ היוטיוב Cam F. Awesome among U.S. Olympic boxing trials winners - olympics.nbcsports.com, Dec 14, 2015 CAM F. AWESOME, teamusa.org Meet Your 2016 Elite USA Boxing National Champions, Team USA, DEC. 15, 2016 Cam Awesome vegan boxer - Great Vegan Athletes Boxer Cam Awesome Speaks On The Current State Of Boxing & Career - LIVE, סרטון באתר יוטיוב Lenroy Thompson suspended 1 year, espn.com, Feb 27, 2012 Goals and Inspiration - Cam F Awesome ~ 2016 Olympic Boxer Cam F. Awesome continues chasing dream of Olympic gold with a new name, new attitude, sports.yahoo.com, Jun 4, 2013 CounterPunch - Official Trailer [HD] - Netflix ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קם אוסום".
יוהאן קזימיר, רוזן פפאלץ-קלבורג

יוהאן קזימיר, רוזן פפאלץ-קלבורג (בגרמנית: Johann Kasimir von Pfalz-Zweibrücken-Kleeburg; ‏20 באפריל 1589 – 18 ביוני 1652), היה אביו של קרל העשירי גוסטב, מלך שוודיה. יוהאן קזימיר נולד ב-20 באפריל 1589 בצווייבריקן, ליוהאן הראשון, רוזן פפאלץ-צווייבריקן ולמגדלנה מיוליך-קלווה-ברג, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג. בשנת 1591 קבע אביו כי לאחר מותו יקבל יוהאן קזימיר את אזור קלבורג, אולם לאחר מותו בשנת 1604 ירש אחיו יוהאן השני, רוזן פפאלץ-צווייבריקן את עיקר הנחלה, ובשנת 1611 סוכם כי יוהאן קזימיר יישאר רק עם התואר וטירת קלבורג, ואילו אחיו ייתן לו קצבה שנתית של 3,000 פלורינים, וכך סוכם גם עם אחיהם פרידריך קזימיר, רוזן פפאלץ-לנדסברג. ב-11 ביוני 1615 התחתן יוהאן קזימיר עם קתרינה, נסיכת שוודיה, בתם של קרל התשיעי, מלך שוודיה ומריה מפפאלץ-זימרן, ממנה נולדו לו 8 ילדים. לאחר מותו של גיסו גוסטב השני אדולף, מלך שוודיה בשנת 1632 במהלך קרב ליצן, עלתה לשלטון בתו כריסטינה, מלכת שוודיה, אשר נתמכה על ידי אקסל אוקסנסטירנה, ועד מהרה החלה בהרחקת יוהאן קזימיר ומשפחתו מהחצר. בשנת 1644 הרחיקה כריסטינה את אוקסנסטירנה מחצרה בתמיכת יוהאן קזימיר ובניו, ובשנת 1647 מינתה את בנו של יוהאן קזימיר קרל גוסטב לגנרליסימו של הצבא השוודי. בשנת 1649 מונה קרל גוסטב לנסיך הכתר, ובשנת 1654 הוא עלה לשלטון כקרל העשירי גוסטב, מלך שוודיה, אולם יוהאן קזימיר לא זכה לראות זאת, בעקבות מותו ב-18 ביוני 1652. ב-11 ביוני 1615 התחתן יוהאן קזימיר עם קתרינה משוודיה, רוזנת פפאלץ-קלבורג, בתם של קרל התשיעי, מלך שוודיה ומריה מפפאלץ-זימרן, ממנה נולדו לו 8 ילדים: כריסטינה מגדלנה מפפאלץ-צווייבריקן (1616–1662), התחתנה עם פרידריך השישי, מרקיז באדן-דורלאך קרל פרידריך מפפאלץ-צווייבריקן (1618–1619) אליזבת אמליה מפפאלץ-צווייבריקן (1619–1628) קרל העשירי גוסטב, מלך שוודיה (1622–1660), התחתן עם הדוויג אלאונורה מהולשטיין-גוטורפ מריה יופרוסינה מפפאלץ-צווייבריקן (1625–1687), התחתנה עם מגנוס גבריאל דה לה גרדי אלאונורה קתרינה מפפאלץ-צווייבריקן (1626–1692), התחתנה עם פרידריך, רוזן הסן-אשווגה אדולף יוהאן הראשון, רוזן פפאלץ-קלבורג (1629–1689), התחתן עם אלזה ביאטה ברהה, ולאחריה התחתן עם אלזה אליזבת ברהה יוהאן גוסטב מפפאלץ-צווייבריקן (1630) מדיה וקבצים בנושא יוהאן קזימיר, רוזן פפאלץ-קלבורג בוויקישיתוף יוהאן קזימיר, רוזן פפאלץ-קלבורג, באתר "Find a Grave" (באנגלית)
הר בייקר (הרי ואפוטיק)

הר בייקר (באנגלית: Mount Baker) הוא הר ברכס הרי ואפוטיק בהרי הרוקי הקנדיים, חלק מקו פרשת המים של אמריקה. ההר נמצא על הגבול בין פרובינציית אלברטה ופרובינציית קולומביה הבריטית בקנדה. גובהו של ההר 3,180 מטרים מעל פני הים. ההר נמצא במחוז קוטאני בקולומביה הבריטית, צפונית לפארק הלאומי יוהו. שמו של ההר ניתן לו בשנת 1898 ג'יי נורמן קולי על שם חברו,  ג'ורג' פרסיבל (1855-1951), שהיה יצרן טקסטיל, ומטפס הרים להוט. בייקר ביקר באזור ההר בשנת 1897. קולי ובייקר ביקרו באזור עם פיטר סארבאך (על שמו נקרא הר סאבאך הסמוך), כשם שפסגות נוספות באזור נקראו על שם חברי מועדון מטפסי ההרים האפלצ'ים (Appalachian Mountain Club). במספר מפות נקרא ההר בטעות "הר סטרמוטץ'" (Stremotch Mountain) בעקבות טעות שהופיע במפה של סי. ס. תומפסון המודד הכללי של קנדה - ב"מפת שדה הקרח ואפטה" שפורסמה ביומן האלפיני הקנדי בכרך 1, מס '1, 1907, בעמ' 151. הטיפוס הראשון המתועד לפסגת ההר, בוצע על ידי וולטר ד. וילקוקס, בשנת 1923. הר בייקר באתר ממשלת קנדה (בהתייחס למיקומו באלברטה) הר בייקר באתר ממשלת קנדה (בהתייחס למיקומו בקולומביה הבריטית) הר בייקר באתר השמות הרשמי של ממשלת קולומביה הבריטית הר בייקר באתר "אנציקלופדית ההרים הקנדית" הר בייקר באתר peakfinder תרשים הנוף הנשקף מהר בייקר באתר peakvisor מפת אזור הר בייקר הר בייקר באתר ממשלת קנדה (בהתייחס למיקומו באלברטה) הר בייקר באתר ממשלת קנדה (בהתייחס למיקומו בקולומביה הבריטית) ההר באתר ממשלת קולומביה הבריטית לפי מקור אחר, גובהו של ההר 3,172 מטרים מעל פני הים תיאור הר בייקר אתר פסגות הרי הרוקי הקנדיים
הרי ואפוטיק

הרי ואפוטיק (באנגלית: Waputik Mountains) הם רכס הרים בהרי הרוקי הקנדיים, המהווים חלק מקו פרשת המים של אמריקה. ההרים נמצאים בחלקם בשטח הפארק הלאומי באנף, שבתחום פרובינציית אלברטה, ובחלקם בשטח הפארק הלאומי יוהו, שבתחום פרובינציית קולומביה הבריטית בקנדה. שטחו של רכס ההרים - 1,070 קמ"ר, אורך הרכס כ-61 ק"מ מצפון לדרום, ורוחבו כ-40 ק"מ ממזרח למערב. הרכס ממוקם ממערב לנהר הואוס ונהר בלייברי, וממזרח לנהר בואו ונהר מיסטאיה, ודרומית למעבר קיקינג הורס. שם הרכס ניתן לו בשנת 1884 על ידי ג'ורג' מ. דוסון. משמעות המילה "ואפוטיק" בשפת סטוני משמעה "עז לבן". שם ההרים ניתן להם רשמית ב-3 במרץ 1924. רבים מן הפסגות הגבוהות ביותר של ההרים מכוסות בקרחונים, מאחר שעל הרכס נמצאים שדה הקרח ואפוטיק ושדה הקרח ואפטה.  הרי ואפוטיק מתחלקים לשני רכסי הרים: רכס הנשיא, ורכס ואפוטיק. הרי ואפוטיק כוללים את ההרים והפסגות: נתוני הרי ואופוטיק הרי ואפוטיק באתר ממשלת קולומביה הבריטית תיאור הרי ואפוטיק ותמונות ההרים
נאצ'ו

האם התכוונתם ל... נאצ'ו פרננדס – כדורגלן ספרדי המשחק בעמדות הבלם והמגן בקבוצת ריאל מדריד ובנבחרת ספרד. נאצ'ו מונראל – כדורגלן ספרדי המשחק בעמדות המגן השמאלי והבלם בקבוצת ארסנל ובנבחרת ספרד. נאצ'וס – מנה בסגנון טקסאני-מקסיקני המורכבת מצ'יפס טורטייה ורוטב גבינה
קרחון קרואופוט

קרחון קרואופוט (באנגלית: Crowfoot Glacier) הוא קרחון הממוקם בהרי הרוקי הקנדיים בשטח הפרק הלאומי באנף, בפרובינציית אלברטה שבקנדה. הקרחון ממוקם 32 קילומטרים צפונית מזרחית לאגם לואיז וניתן לצפות בו מהכביש המהיר אייספילדס. הקרחון ממוקם בצידו הצפון מזרחי של הר קרואופוט. קרחון קרואופוט נמצא מזרחית לקו פרשת המים של אמריקה, ונגר הקרחון (מי הקרחון הנמסים) זורם לנהר בואו. מאז תום עידן הקרח הקטן, בשל התחממות כדור הארץ, קטן שטחו של הקרחון, ואף איבד אונה שלמה שלו. נסיגת הקרחון הרבה הביאה לכך ששטחו קטן משמעותית מהשטח שהיה לו במאה ה-20 עת נחקר הקרחון. בעת שנחקר היה שטחו של הקרחון 1.5 קמ"ר והוא היה מחובר לשדה הקרח ואפטה.  הקרחון נקרא על שם צורתו המקורית, עת היו לו שלוש אונות, אשר יצרו צורה של רגל של עורב בת שלוש אצבעות ("קרואו פוט" = רגל של עורב). שם הקרחון ניתן לו רשמית בשנת 1959. בשל התחממות כדור הארץ ונסיגת הקרחון נמסה אחת האונות, וכיום אין צורתו הולמת את שמו של הקרחון. אומאני, סיימון ל. "קרחוני צפון אמריקה - קרחוני הרי הרוקי הקנדיים", סקר המשלחת הגאולוגית של ארצות הברית, 1386–J–1, בעמ' 234. מדיה וקבצים בנושא קרחון קרואופוט בוויקישיתוף וידאו של קרחון קרואופוט, סרטון באתר יוטיוב תיאור קרחון קרואופוט ומיקומו מקור שמו של קרחון קרואופוט באתר "פסגות הרי הרוקי הקנדיים"
מריאן ורשנין

מריאן ורשנין פון ורש (בגרמנית: Marijan Varešanin von Varesch;‏ 1 בפברואר 1847 – 22 באפריל 1917) היה אציל וגנרל קרואטי בצבא האוסטרו-הונגרי אשר שימש כמושל בוסניה והרצגובינה. ורשנין נולד ב-1 בפברואר 1847 בעיר גוניה אשר השתייכה לממלכת סלאבוניה אשר הייתה חלק מהאימפריה האוסטרית. העיר נמצאת כיום בתחומי קרואטיה המודרנית. הוא למד בבית הספר לצוערים ברייקה, ולאחר מכן נכנס ללימודים באקדמיה הצבאית הטרזיאנית בווינר נוישטאדט. ב-1866 הוא התגייס לצבא האוסטרו-הונגרי בדרגת לויטננט, והוצב ברגימנט הרגלים ה-78. ובין 1869–1871 למד בקריגסשולה (בית ספר לקצינים) בווינה. ב-1 בינואר 1872 הועבר למטה הדיוויזיה ה-2 בווינה, וב-1 במאי של אותה שנה הועלה לדרגת אובר-לויטננט. שנה לאחר מכן הוא קודם לדרגת האופטמן. ב-1881 הוא הועלה לדרגת מיור ומונה לראש מטה הדיוויזיה ה-9 בפראג. ב-1888 הוא קודם לדרגת אוברסט, וב-4 בדצמבר 1893 מונה למפקד הבריגדה ה-48 בפשמישל. ב-1894 הוא קודם לדרגת גנרל מיור, ובין אוקטובר 1896 למרץ 1897 פיקד על הבריגדה ה-3. לאחר מכן קיבל פיקוד על הדיוויזיה ה-18 במוסטר, והועלה לדרגת פלדמרשל-לוטננט. ב-1908 הוא הועלה לדרגת גנרל. ב-7 במרץ 1909 הוא מונה למפקד הקורפוס ה-15 אשר הוצב בסרייבו, ובמקביל מונה למושל בוסניה והרצגובינה. זמן קצר לאחר מכן הועבר הפיקוד על הקורפוס למוריץ פון אופנברג, אולם תפקיד המושל נותר בידי ורשנין. הלאומנים הבוסנים ראו בוורסנין מדכא, והוא היה מועמד להתנקשות בידי ארגון הטרור היד השחורה. ב-10 ביוני 1910 ניסה בוגדן ז'רייץ' להתנקש בחייו בטענה ש"הוא הרוויח את הקריירה שלו על ידי כך ששפך את דם אחיו". הוא ירה בו חמישה כדורים, ולאחר שסבר שוורשנין מת התאבד בעצמו. למרות שלמעשה ורשנין רק נפצע, ואף קיבל תואר פרייהר מפרנץ יוזף הראשון, קיסר אוסטריה, ניסיון ההתנקשות הרתיע אותו והוא החל לשקול פרישה. ב-10 במאי 1911 התקבלה בקשתו לפרישה, וב-10 ביולי של אותה שנה הוא פרש לאחר 45 שנות שירות והוחלף בידי אוסקר פוטיורק. לאחר פרישתו חי בווינה עד מותו ב-22 באפריל 1917 בגיל 70. מדיה וקבצים בנושא מריאן ורשנין בוויקישיתוף מריאן ורשנין באתר המוקדש לצבא האוסטרו-הונגרי (באנגלית)
די ג'יי חאלד

חאלד מוחמד חאלד (באנגלית: Khaled Mohamed Khaled; נולד ב-26 בנובמבר 1975), הידוע בשם הבמה די ג'יי חאלד (באנגלית: DJ Khaled), הוא מפיק מוזיקלי אמריקאי, אישיות רדיו, די ג'יי, מנהל תקליטים וסופר. בעבר היה ידוע בשם הבמה "התקפה ערבית" (Arab Attack), אך שינה את שמו לאחר פיגועי 11 בספטמבר. בעבר היה מארח בתחנת רדיו WEDR "99 Jamz" והדי ג'יי של קבוצת ההיפ הופ טרור סקווד (אנ'). בין השנים 2004 ל-2006 סייע חאלד בהפקת מספר אלבומים שונים עבור מספר קבוצות שונות, ובשנת 2017 הוציא לאור את האלבום "גרייטפול" (Grateful) בשיתוף פעולה עם אמנים וזמרים שונים, בהם מיגוס, קלווין האריס, ריהאנה, דרייק וסיזלה וג'סטין ביבר. חאלד נולד בניו אורלינס, לואיזיאנה שבארצות הברית, להורים פלסטינים שהיגרו לארצות הברית. הוא תיאר את עצמו כמוסלמי אדוק. הוריו היו מוזיקאים ועסקו במוזיקה ערבית. ח'אלד החל לפתח עניין במוזיקת ראפ ומוזיקה בגיל צעיר, בתמיכת הוריו. בעבר עבד בחנות תקליטים מקומית שסייעה להניח את היסודות לקריירה המוזיקלית שלו. אחיו אלק לד (עלא חאלד) הוא שחקן. במהלך הקריירה המוקדמת שלו, חאלד הכיר כמה אמנים צעירים ועזר להם לפני פריצת הדרך. לאחר שעזב את אודיסיאה, החל לנגן תקליטורי רגאיי, ולערבב ריקודים והיפ הופ. הרדיו הראשון שלו היה על תחנת רדיו פיראטית. בשנת 1998, עבר למיאמי והשתתף כאורח ב-WEDR "99 Jamz". בשנת 2003, התחיל אירוח בתוכנית רדיו שבועית במספר תחנות רדיו שונות. ב-2017 חאלד שיחק לראשונה בסרט, "פיץ' פרפקט 3" בו גילם את עצמו. בשנת 2018, השתתף בשיר "Dinero", של ג'ניפר לופז וקארדי בי. בשנת 2018 נבחר לשפוט בתוכנית המציאות האמריקאית "The Four" (אנ'), המבוססת על הריאליטי השירה הישראלי "The Four". לאחר 2 עונות בוטלה התכנית. בשנת 2019 נתן את קולו לסרט האנימציה "מרגלים לא רגילים", ובשנת 2020 ביצע הופעת אורח בסרט "בחורים רעים לתמיד". 2006: Listennn... the Album 2007: We the Best 2008: We Global 2010: Victory 2011: We the Best Forever 2012: Kiss the Ring 2013: Suffering from Success 2015: I Changed a Lot 2016: Major Key 2017: Grateful 2019: Father of Asahd 2021: Khaled Khaled 2022: God Did אתר האינטרנט הרשמי של די ג'יי חאלד מדיה וקבצים בנושא די ג'יי חאלד בוויקישיתוף די ג'יי חאלד, ברשת החברתית פייסבוק די ג'יי חאלד, ברשת החברתית אקס (טוויטר) די ג'יי חאלד, ברשת החברתית אינסטגרם די ג'יי חאלד, ברשת החברתית טיקטוק די ג'יי חאלד, סרטונים בערוץ היוטיוב די ג'יי חאלד, במסד הנתונים הקולנועיים IMDb (באנגלית) די ג'יי חאלד, באתר אפל מיוזיק (באנגלית) די ג'יי חאלד, באתר ספוטיפיי די ג'יי חאלד, באתר סאונדקלאוד (באנגלית) די ג'יי חאלד, באתר Last.fm (באנגלית) די ג'יי חאלד, באתר AllMusic (באנגלית) די ג'יי חאלד, באתר MusicBrainz (באנגלית) די ג'יי חאלד, באתר דיזר די ג'יי חאלד, באתר Discogs (באנגלית) די ג'יי חאלד, באתר Songkick (באנגלית) די ג'יי חאלד, באתר בילבורד (באנגלית) די ג'יי חאלד, באתר טיידל (באנגלית) די ג'יי חאלד, באתר אמזון מיוזיק 10 Things You Didn't Know About DJ Khaled Pitch Perfect 3 (2017), נבדק ב-2019-02-25 JenniferLopezVEVO (2018-05-24), Jennifer Lopez - Dinero ft. DJ Khaled, Cardi B, נבדק ב-2018-07-04
רכס הנשיא

רכס הנשיא (באנגלית: President Range) הוא רכס הרים בהרי הרוקי הקנדיים, הממוקם בצפון מערב הפארק הלאומי יוהו, בפרובינציית קולומביה הבריטית, בקנדה. שטח הרכס: כ-120 קמ"ר. הרכס כולל את ההרים והפסגות: הרכס נקרא על שם הפסגה הגדולה ברכס - הר הנשיא. שם הרכס ניתן לו על ידי אדוארד וימפר (Edward Whymper), והוא נקרא על שם תומאס שוגנסי, ברון שוגנסי הראשון (Thomas Shaughnessy, 1st Baron Shaughnessy), נשיא חברת הרכבות קנדיאן פסיפיק. שם הרכס אומץ רשמית על ידי ועדת השמות של קולומביה הבריטית ב-30 ביוני 1904. רכס הנשיא, באתר ממשלת קולומביה הבריטית מקור שמו של הרכס
בוריס פולק

בוריס פולק (ברוסית: Бори́с И́горевич По́ляк; נולד ב-15 ביולי 1954) הוא קלע ישראלי, שיאן ואלוף עולם, אלוף אירופה וקלע אולימפי לשעבר. פולק נולד וגדל בקישינב בברית המועצות (כיום, במולדובה). בשנת 1992 עלה לישראל מאלמטי שבקזחסטן. בשנת 1994 הוכתר כאלוף עולם, לאחר שסיים ראשון במקצוע רובה האוויר באליפות העולם שהתקיימה במילאנו, איטליה, תוך שהוא קובע שיא עולם חדש (694.1 בסיום הפיינל). באותה שנה זכה גם באליפות אירופה בקליעה, וכן זכה בגביע העולם שהתקיים גם הוא במילאנו, שם קבע תוצאה של 695.2, תוך שהוא קובע שיא עולם נוסף. נוסף על כך, ניצח פולק באליפות ברית המועצות 12 פעמים, זכה בפעמיים נוספות בגביע העולם וכן היה אלוף ישראל שבע פעמים (בפעם האחרונה בשנת 2016, במקצוע 60 שכיבה). ייצג את ישראל באולימפיאדת אטלנטה (1996), שם התחרה בשלושה מקצועות: רובה אוויר, רובה 60 שכיבה וכן רובה קליבר זעיר בשלושה מצבים. כיום מאמן פולק במועדון הקליעה אשקלון. פולק מתגורר באשקלון. אב לשתי בנות. בוריס פולק, באתר הוועד האולימפי הבין-לאומי בוריס פולק, באתר olympedia.org בוריס פולק, באתר התאחדות הקליעה הבין-לאומית בוריס פולק, באתר ארכיון הפועל בוריס פולק, באתר התאחדות הקליעה הבינלאומית עמוד ספורט אשקלון, בפייסבוק בוריס פולק, באתר sports reference
סורת א-רום

סורת א-רום (בערבית: سورة الروم, בתרגום: פרשת הרומאים). הנה הסורה ה-30 במניין הסורות בקוראן. שם הסורה הנה א-רום דהיינו הרומיים נגזרת משמה המקורי של האימפריה הביזנטית, היא האימפריה הרומית המזרחית, שבמלחמתה עוסקת הסורה. חלק מהחוקרים שתרגמו את הקוראן לשפות שונות, בחרו לתרגם את שם הסורה ל"ביזנטיון" או "סורת היוונים" שכן האימפריה הביזנטית, הייתה באופייה הרבה יותר יוונית מאשר רומית. הסורה עוסקת בעיקר במאבקי הרומיים (האימפריה הביזנטית), כנגד האימפריה הפרסית (האימפריה הסאסאנית), לאורך מלחמות פרס-ביזנטיון בין 600 לספירה עד שנת 614, ועל תמיכתם של הערבים-הפגנים שבמכה באימפריה הפרסית. על-פי המסורת המוסלמית, הסורה הורדה במכה, אך בניגוד למרבית הסורות שירדו במכה שאופיים הוא קצר-ופיוטי, סורת א-רום הנה אחת מהסורות הארוכות שירדו במכה ואורכה 60 פסוקים (איאת).
ג'ון אוורט מיליי

ג'ון אוורט מיליי (באנגלית: John Everett Millais‏; 8 ביוני 1829 – 13 באוגוסט 1896) היה צייר ומאייר בריטי. בשנת 1848 ייסד, במשותף עם דנטה גבריאל רוזטי, את קבוצת הציירים האנגלים שכונו האחווה הפרה-רפאליטית. חברי הקבוצה הפרה רפאלית יצאו כנגד מסורת הציור האימפרסיוניסטית באנגליה ובצרפת באותם ימים, שכללה ציורי הווי מחד, והתבוננות אישית וסובייטיבית מאידך. הפרה רפאלים, ובהם מיליי, הדגישו את חשיבותו של הריאליזם בציור, והקדישו תשומת לב קפדנית לפרטים. יצירתו "ישו בבית הוריו" ספגה ביקורת בשל ריאליזם זה. ג'ון אוורט מיליי התמקד בציוריו, בדרך כלל, בדמויות, תוך נגודי צבעים עזים בין הרקע לדמות. לדוגמה, בציור "אסתר", מופיעה דמותה של אסתר המלכה בבגד צהוב על רקע מסך כחול. מדיה וקבצים בנושא ג'ון אוורט מיליי בוויקישיתוף ג'ון אוורט מיליי באתר מוזיאון ליברפול ג'ון אוורט מיליי, באתר אנציקלופדיה בריטניקה (באנגלית) ג'ון אוורט מיליי, באתר "Find a Grave" (באנגלית) ג'ון אוורט מיליי, באתר MusicBrainz (באנגלית) ג'ון אוורט מיליי, באתר Discogs (באנגלית)
קינדיו

קינדיו (בספרדית: Quindío) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות ריסרלדה בצפון, טולימה במזרח וואיה דל קאוקה במערב. המחוז משתרע על שטח של 1,845 קמ"ר. במחוז מתגוררים כ-570 אלף תושבים (הערכה ל-2017). בירת המחוז היא העיר ארמניה. בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה. לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה. ההתיישבות הלא-ילידית באזור החלה רק באותה תקופה על ידי חקלאים מאזור אנטיוקיה. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. ב-1905 פוצל מקאוקה מחוז קלדס המקורי (ספ') שכלל את שטחי מחוזו קלדס, ריסרלדה וקינדיו המודרניים. התושבים המקומיים רצו להתפצל מהמחוז, אך לא הצליחו בכך בעשורים הראשונים לקיומו. בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו. המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה. מלבד הקפה, יש בקינדיו גם גידול של בננה וכן תעשיית תיירות ענפה הכוללת בין היתר את פארק הקפה הלאומי (אנ') ברשות המקומית של מונטנגרו. עמק קוקורה הממוקם במחוז מהווה אתר תיירותי חשוב. בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן: מדיה וקבצים בנושא קינדיו בוויקישיתוף אתר האינטרנט הרשמי של קינדיו קינדיו, באתר אנציקלופדיה בריטניקה (באנגלית) קינדיו באתר האגודה הגאוגרפית של קולומביה (בספרדית).
רבי זכריה בן הקצב

רבי זכריה בן הקצב (ג'ת"ת-ג'תת"מ, 80-40 לערך) היה תנא בארץ ישראל בן הדור הראשון. רבי זכריה בן הקצב היה כהן, וחי בירושלים בתקופת חורבן בית המקדש השני. מסופר בתלמוד כי מכיבוש ירושלים לא התייחד רבי זכריה עם אשתו, מפאת ההלכה האוסרת נשים שנאנסו על בעליהן הכהנים. ואף על פי שרבי זכריה נשבע: "המעון הזה! לא זזה ידה מתוך ידי משעה שנכנסו עובדי כוכבים לירושלים ועד שיצאו", אמרו לו חכמים ”אין אדם מעיד על עצמו”. עם זאת לא גירש רבי זכריה את אשתו אלא עשה לה בית בחצרו, והיה פוגש אותה לפעמים בנוכחות בניהם. קראו את המגלה באדר הראשון ונתעברה שנה צריכין לקרותה באדר השני, שכל מצוות שנוהגות באדר השני אין נוהגות באדר הראשון. ר' אלעזר בר' יוסי אומר משום ר' זכריה בן הקצב אין צריכין לקרותה באדר השני, שכל מצוות שנוהגות באדר השני נוהגות באדר הראשון. — תוספתא מגילה פרק א' הלכה ז' וכשם שהבן קודם את הבת בנכסי האב כך קודם הבן את הבת בנכסי האם. ר' אלעזר בר' יוסי אומר משם ר' זכריה בן הקצב וכן היה ר' שמעון בן יהודה איש כפר איבוס אומר משום ר' שמעון, אחד הבן ואחד הבת שוין בנכסי האם. — תוספתא בבא בתרא פרק ז' הלכה ג' בשאלה האם לפסוק כרבי זכריה במה שאמר שהבן והבת שוין בנכסי האם, הייתה מחלוקת גדולה בין האמוראים, שכללה דברים חריפים שאמר רב נחמן לרבי טבלא ורב הונא בר חייא שרצו לפסוק כרבי זכריה. הכרעת הגמרא היא כדברי האמורא שמואל שאמר "אפס זכריה", ופירש הרשב"ם: "אין הלכה כמותו". על פי מסורת מתלמיד הרמב"ן (1291-1270) רבי זכריה נקבר במערה בכפר ענן (כיום: כפר חנניה) שבגליל התחתון. על פי רבי אשר אנשיל גרינוואלד (1934), נקברו לצידו גם תלמידיו. במשך כמה שנים, עד לשנת 2007 קברו היה מצוין במקום אחר מתיאורי עולי הרגל, המקום המדויק נמצא וסומן על ידי אגודת "אהלי צדיקים". תוצאות המחקר פורסמו בספר "מקומות קדושים וקברי צדיקים בגליל". יחיאל היילפרין, סדר הדורות, חלק ב' ישראל מאיר גבאי, מקומות קדושים וקברי צדיקים בגליל, חלק א' רפאל הלפרין, אנציקלופדיה לבית ישראל, חלק 9 משנה, מסכת כתובות, פרק ב', משנה י' תלמוד בבלי, מסכת כתובות, דף כ"ז, עמוד ב' תלמוד בבלי, מסכת בבא בתרא, דף קי"א, עמוד א' רשב"ם, מסכת בבא בתרא, דף קי"א, עמוד א'
בוגדן ז'רייץ'

בוגדן ז'רייץ' (בסרבית: Богдан Жерајић‏; 1 בפברואר 1886 - 15 ביוני 1910) היה סטודנט בוסני סרבי מאוניברסיטת זגרב אשר ניסה להתנקש בחייו של מושל בוסניה והרצגובינה מטעם האימפריה האוסטרו-הונגרית, מריאן ורשנין. חרף העובדה שז'רייץ' נכשל, מעשהו שימש השראה לצעירים בוסנים רבים אשר התנגדו לאימפריה, ובין היתר השפיע על מבצעי רצח פרנץ פרדיננד. ז'רייץ' נולד ב-1 בפברואר 1886 בעיר נבסיניה בבוסניה והרצגובינה, אשר באותה עת נשלטו בידי האימפריה האוסטרו-הונגרית. הוא למד בפקולטה למשפטים באוניברסיטת זגרב, בקרואטיה אשר גם כן נשלטה בידי האוסטרו-הונגרים. הוא היה חבר בתנועה המחתרתית "חופש" (Слобода) אשר שמה לה למטרה לשחרר את כל העמים הסלאבים משלטון האוסטרו-הונגרים, לאחד אותם עם ממלכת סרביה ולהקים את "יוגוסלביה". נטען שז'רייץ' גם היה חבר בארגון "היד השחורה", אולם הדבר לא הוכח. בז'רייץ' גמלה ההחלטה להתנקש בחייו של פקיד אוסטרו-הונגרי בכיר כדי לזעזע את האימפריה. הוא תכנן להתנקש בפרנץ יוזף הראשון, קיסר אוסטריה כאשר זה ביקר במוסטר ב-3 ביוני 1910, אולם מסיבה לא ידועה לא עשה זאת. במקום זאת, החליט ז'רייץ' לרצוח את מושל בוסניה והרצגובינה הברון ורשנין. ז'רייץ' החליט זאת לאחר שקרא מאמר של העיתונאי ריסטו רדולוביץ' אשר טען כי החיים הציבוריים של בוסניה והרצגובינה שקועים בדיכאון, וכי רק טרגדיה תעורר אותם. כאשר ז'רייץ' קרא מילים אלו, הוא זעק "תהיה טרגדיה!". ב-15 ביוני הוא הגיע לטקס פתיחת הפרלמנט הבוסני בסרייבו, וירה בוורשנין חמש פעמים באמצעות אקדח בעל שישה כדורים. לאחר שהאמין שוורשנין מת, הוא ירה בעצמו את הכדור האחרון והצהיר שהוא מצפה שהסרבים ינקמו את מותו. למעשה ז'רייץ' לא הצליח להרוג את ורשנין אלא רק לפצוע אותו. המשטרה האוסטרית כרתה את ראשו של ז'רייץ' ושימרה אותו במוזיאון הפשיעה שלה. העיתונות באימפריה וגם בסרביה השכנה תיארה את מעשהו של ז'רייץ' כמעשה של מטורף מופרע, אולם בפועל הוא השפיע על דור שלם של בוסנים צעירים שחפצו להשתחרר מהעול האוסטרו-הונגרי. בין היתר הוא שימש השראה לחלק מהחוליה שביצעה את רצח פרנץ פרדיננד. מדיה וקבצים בנושא בוגדן ז'רייץ' בוויקישיתוף מקס הייסטינגס, פורענות: 1914, אירופה יוצאת למלחמה, הוצאת מודן, 2014. עמ' 35.
פלורסטאן הראשון, נסיך מונקו

פלורסטאן הראשון, נסיך מונקו (בצרפתית: Florestan I; ‏10 באוקטובר 1785 - 20 ביוני 1856), היה נסיך מונקו משנת 1841 עד מותו. פלורסטאן הראשון נולד בפריז ב-10 באוקטובר 1785, לאונור הרביעי, נסיך מונקו ולואיז ד'אומון, בתם של לואי מארי ד'אומון, דוכס אומון השישי ולואיז ז'אן דה דורפור, דוכסית מזארין. בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ונולדו להם שני ילדים. בצעירותו היה פלורסטאן שחקן בתיאטרון "דה ל'אמביגו-קומיק" בצרפת. בשנת 1819 מת אחיו אונור החמישי, נסיך מונקו ללא צאצאים חוקיים, ובעקבות כך עלה פלורסטאן לשלטון במקומו. בתקופת שלטונו הכוח האמיתי התנהל בידי אשתו מארי קרוליין, אשר הצליחה להביא להקלה במצב הכלכלי הקשה ששרר במדינה, בעקבות מעמדה החדש של מונקו באותה עת כבת חסות של ממלכת סרדיניה, דבר אשר עורר זעם בקרב התושבים וגרם לתסיסה פוליטית ומתח רב בנסיכות. הנסיך פלורסטאן ניסה לבצע רפורמות דמוקרטיות והציע שתי חוקות למדינה, אך אלו נדחו על ידי תושבי הערים מנטון ורוקברון. כאשר הבין פלורסטאן שכל מאמציו ולרצות את התושבים נידונו לכישלון, התכוון הנסיך להתפטר ולהעביר את השלטון לבנו שארל. אך דבר זה היה מאוחר מדי מכיוון שתושבי הערים מנטון ורוקברון התקוממו והכריזו על עירם כישויות נפרדות ממונקו, הם ניסו להסתפח לממלכת סרדיניה אך הדבר לא עלה בידם. בשל כך ביטל פלורסטאן את תוכניותיו להתפטר, והוא נשאר בשלטון. ב-20 ביוני 1856 מת פלורסטאן בפריז, ובנו שארל השלישי, נסיך מונקו עלה לשלטון במקומו. גם לאחר מותו נשארה מונקו מפולגת עם כאוס רב. בנו שארל הוא זה שהביא בשנות שלטונו לרגיעה ולשיפור המצב במדינה. בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ממנה נולדו לו 2 ילדים: שארל השלישי, נסיך מונקו (1818–1889) פלורסטין, נסיכת מונקו (1833–1897), התחתנה עם וילהלם, דוכס אוראך מדיה וקבצים בנושא פלורסטאן הראשון, נסיך מונקו בוויקישיתוף פלורסטאן הראשון, נסיך מונקו, באתר "Find a Grave" (באנגלית)